Die wêreld in foto’s – 15 Desember 2016 | Maroela Media
Die wêreld in foto’s – 15 Desember 2016
Die Japanse vragskip Kounotori het Dinsdag by die internasionale ruimtestasie aangekom met ongeveer vyf ton kos, water, batterye en ander voorraad. Volgens Nasa is daar ook Kersgeskenke aan boord. Twee Amerikaners, drie Russe en ŉ Fransman sal Kersfees saam in die ruimte deurbring. Foto: Nasa TV, AP
Rusland se president, Wladimir Poetin, speel met sy hond Yume voor sy onderhoud Disndag met Japanse media. Poetin sal met Japan se premier, Shinzo Abe, in die Kremlin in Moskou gesprek voer voor sy besoek aan Japan. Foto: Alexei Druzhinin, AP
Met die gebruiklike rookmis oor Beijing aan’t afneem was die supermaan duidelik sigbaar in die Chinese hoofstad. Foto: Ng Han Guan, AP
Cristiano Ronaldo en spanmaats van Real Madrid warm Dinsdag op tydens ŉ oefensessie by Fifa se sokkerklub in Yokohama naby Tokio. Real Madrid sal tydens die Wêreldsokkertoernooi teen Klub Amerika speel in die halfeindronde. Foto: Shizuo Kambayashi, AP
Kleuters met Kersvader-kostuums byeen tydens ŉ Kersfees-geleentheid Woensdag in Beijing, China. Kersfees word nie gewoonlik in China gevier nie, maar sommige private skole reël Kersaktiwiteite vir kinders en ouers. Foto: Andy Wong, AP
Uitspraak gelewer ná hy laggend nege moorde erken
Nuwe spinnekopspesie kry naam uit ‘Harry Potter’